b'\n_START_ARTICLE_\nMercedes-Benz OM 604/OM 605/OM 606\n_START_SECTION_\nOM 605/OM 606\n_START_PARAGRAPH_\nP\xc3\xa5 samme tekniske basis som OM 604 opstod serierne OM 605 med fem og OM 606 med seks cylindre. Fra 1993 blev OM 605 og OM 606 benyttet i sugeudgaver i 124-serien, mens der sidel\xc3\xb8bende fortsat benyttedes toventilere som turbomotorer. Fra 1997 kunne disse motorer leveres i efterf\xc3\xb8lgeren 210 med turbolader._NEWLINE_Med undtagelse af OM 604 D 20, som blev fremstillet i lavt styktal til det sydeurop\xc3\xa6iske marked, havde den firecylindrede OM 604 i forhold til OM 605 og OM 606 st\xc3\xb8rre v\xc3\xa6rdier for boring (89 mm) og slagl\xc3\xa6ngde (86,6 mm), men et lavere slagvolume (2155 cm\xc2\xb3).'